मगर, मंगलवार को हुई बैठक के बाद जब कैबिनेट के फैसलों की जानकारी देने के लिए दिल्ली सचिवालय में मनीष सिसोदिया ने अपनी बात रखी तो उसमें सीसीटीवी का जिक्र नहीं था। पूछने पर सिसोदिया ने सीधे तौर पर कोई जवाब नहीं दिया। उनका कहना था कि धीरे-धीरे सभी चीजें कैबिनेट में आएंगी। उन्होंने बताया कि एक हजार इलेक्ट्रिक बसें खरीदे जाने के लिए कैबिनेट में चर्चा हुई है मगर इस मुद्दे पर बुधवार को फिर से कैबिनेट बुलाई गई है। जिसमें कुछ महत्वपूर्ण फैसले लिए जा सकते हैं।